Recepció a l’esportista Guillem Martínez en l’Ajuntament de Sagunt pels seus èxits recents
14 de novembre 2018

![Imagen 1](/media/t1kgr4me/70_maq_img_4357.jpg)![Imagen 2](/media/daidseoe/70_maq_img_4365.jpg)

L’alcalde de Sagunt, Quico Fernández i el regidor delegat d’Esports, Miguel Chover, han rebut en el saló de plens de l'Ajuntament de Sagunt l'esportista Guillem Martínez este dimecres a les 12 hores per a felicitar-lo pel seu èxit recent en el Campionat del Món de Pesca, en què va participar amb la selecció espanyola, formada per sis persones. L'equip ha aconseguit una meritòria segona posició en este certamen celebrat en l'Algarve portugués. Guillem Martínez ha sigut obsequiat amb una insígnia per part de l'Ajuntament de Sagunt en reconeixement pels mèrits aconseguits.

Este estudiant de segon de batxillerat de l'IES María Moliner del Port de Sagunt, als 17 anys té ja un palmarés digne d'enveja. Un subcampionat i un tercer lloc en els campionats autonòmics, a més de ser campió provincial durant dos anys consecutius. I amb la selecció valenciana un segon i tercer lloc. Estos mèrits li han assegurat una plaça en la selecció espanyola de pesca, junt amb altres cinc persones.

  

L'alcalde, Quico Fernández, ha volgut agrair l'esforç i els èxits de Guillem Martínez: **“este acte és per a retre homenatge a un esportista molt destacat en la nostra ciutat, dels més destacats que tenim. La veritat és que esta ciutat té un protagonisme especial tant en esport col·lectiu com individual”**. Per altra banda, el regidor delegat d'Esports, Miguel Chover, ha reiterat l'agraïment cap al jove esportista i ha afirmat que **“torna a ser un gran orgull tindre un ciutadà que ens porte una medalla d'un campionat”**. Guillem Martínez ha agraït també les paraules que li han dedicat l'alcalde i el regidor delegat d'Esports, així com a la seua família i a totes les persones que li han donat suport en tot el procés.

  

La pesca és un esport que requerix d'una concentració i una especial preparació prèvia personal i del material. El jove va estar entrenant-se dos mesos abans pel campionat i una vegada allà, va dedicar, junt amb el seu equip, una mitjana de dotze i tretze hores diàries provant distintes tècniques.

*   [](http://www.facebook.com/sharer.php?u=https://aytosagunto.es/va/actualitat/recepcio-a-l-esportista-guillem-martinez-en-l-ajuntament-de-sagunt-pels-seus-exits-recents/ "Facebook")
*   [](http://twitter.com/share?url=https://aytosagunto.es/va/actualitat/recepcio-a-l-esportista-guillem-martinez-en-l-ajuntament-de-sagunt-pels-seus-exits-recents/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/recepcio-a-l-esportista-guillem-martinez-en-l-ajuntament-de-sagunt-pels-seus-exits-recents/ "Linked In")
*   [](mailto:?body=https://aytosagunto.es/va/actualitat/recepcio-a-l-esportista-guillem-martinez-en-l-ajuntament-de-sagunt-pels-seus-exits-recents/)